**Zmluva o poskytovaní služieb**

uzatvorená v zmysle § 269 ods. 2 zákona č. 513/1991 Zb. Obchodný zákonník v znení neskorších predpisov ( ďalej ako „Obchodný zákonník“) a podľa zákona č. 473/2005 Z. z. o poskytovaní služieb v oblasti súkromnej bezpečnosti a o zmene a doplnení niektorých zákonov (zákon o súkromnej bezpečnosti) v znení neskorších predpisov (ďalej len „zmluva“)

medzi zmluvnými stranami:

**Objednávateľ:**

Názov: **Slovenské národné múzeum**

Sídlo: Vajanského nábrežie 2, P.O.BOX13,81006 Bratislava16

Právna forma: štátna príspevková organizácia

Oprávnený konať na základe rozhodnutia Ministerstva kultúry Slovenskej republiky č. MK-4541/2017-110/15225 zo dňa 10. októbra 2017 o vydaní úplného znenia zriaďovacej listiny Slovenského národného múzea vydanej rozhodnutím Ministerstva kultúry Slovenskej republiky o vydaní zriaďovacej listiny Slovenského národného múzea č. MK- 1062/2002-1 z 1. júla 2002 a rozhodnutia Ministerstva kultúry Slovenskej republiky č. MK-2493/2019-110/3868 zo dňa 14. marca 2019 o zmene a doplnení zriaďovacej listiny Slovenského národného múzea.

Štatutárny zástupca: Mgr. Branislav Panis, generálny riaditeľ

Organizačný útvar:

Sídlom:

Zastúpený: (riaditeľ)

Osoba oprávnená konať vo veciach

Realizácie zmluvy: ......................................

Bankové spojenie: Štátna pokladnica,

Číslo účtu: SK

IČO: 00164721

DIČ: 2020603068

IČDPH: SK2020603068

Tel. spojenie: +421 ..........

|  |
| --- |
|  |

*(ďalej len „objednávateľ “)*

Poskytovateľ:

Obchodné meno:

Sídlo:

Právna forma:

Zápis:

Štatutárny orgán:

Osoba oprávnená konať vo veciach

Realizácie zmluvy:

Bankové spojenie:

Číslo účtu:

IČO:

DIČ:

IČ DPH:

Tel. spojenie:

*(ďalej len „poskytovateľ“)*

*(objednávateľ a poskytovateľ spolu aj ako „zmluvné strany“, jednotlivo ako „zmluvná strana“)*

**Článok I.**

**Úvodné ustanovenia**

1. Zmluvné strany uzatvárajú túto zmluvu ako výsledok verejného obstarávania na predmet zákazky „**Zabezpečenie strážnej služby v objektoch SNM**“, ktoré realizoval objednávateľ ako verejný obstarávateľ v súlade s § 66 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“). Poskytovanie strážnej služby v zmysle zákona č. 473/2005 Z. z. o poskytovaní služieb v oblasti súkromnej bezpečnosti a o zmene a doplnení niektorých zákonov (zákon o súkromnej bezpečnosti) v znení neskorších predpisov a informačnej služby sa zabezpečuje s cieľom zabezpečiť ochranu objektov a majetku proti krádeži, vandalizmu, nepovolenému vstupu a pohybu cudzích osôb vo vymedzenom priestore pre vybraté objekty v správe Slovenského národného múzea.
2. Zmluvné strany vyhlasujú, že údaje a skutočnosti uvedené v tejto zmluve sú pravdivé a aktuálne. Zaväzujú sa vzájomne bez omeškania oznámiť druhej zmluvnej strane každú zmenu týchto údajov, ktorá by mohla mať vplyv na plnenie zmluvných záväzkov. Sú si vedomé, že pri neoznámení takejto skutočnosti budú znášať následky, ktoré môžu druhej zmluvnej strane z neznalosti týchto údajov vzniknúť**.**
3. Každá zmluvná strana zodpovedá výlučne sama za záväzky a právne vzťahy týkajúce sa predmetu zmluvy, do ktorých vstúpi vo vzťahu k iným fyzickým, či právnickým osobám, pokiaľ v tejto zmluve nie je dohodnuté inak.
4. Záväzky a právne vzťahy, ktoré by sa akýmkoľvek spôsobom dotýkali druhej zmluvnej strany musia byť vopred písomne druhou zmluvnou stranou odsúhlasené.
5. Poskytovateľ vyhlasuje, že je oprávnený na vykonanie predmetu zmluvy tak, ako sa touto zmluvou zaviazal a nie je na jeho strane žiadna zákonná alebo zmluvná prekážka, ktorá by znemožnila výkon predmetu zmluvy tak, ako je uvedené v tejto zmluve.
6. Poskytovateľ vyhlasuje, že sa zoznámil s rozsahom a povahou predmetu zmluvy, že sú mu známe technické, kvalitatívne, kvantitatívne a iné podmienky realizácie zmluvy, a že disponuje technickým, materiálnym vybavením a personálnymi kapacitami, odbornými znalosťami, oprávneniami, povoleniami, ktoré sú potrebné k riadnemu poskytnutiu služieb a tieto služby vykoná osobami spoľahlivými, bezúhonnými, zdravotne a odborne spôsobilými, vyškolenými, a to najmä v súlade so zákonom č. 473/2005 Z. z. o poskytovaní služieb v oblasti súkromnej bezpečnosti a o zmene a doplnení niektorých zákonov (zákon o súkromnej bezpečnosti) v znení neskorších predpisov (ďalej aj ako „Zákon o súkromnej bezpečnosti).

**Článok II.**

**Predmet zmluvy**

1. Predmetom tejto zmluvy je záväzok poskytovateľa poskytovať strážnu a informačnú službu v zmysle Zákona o súkromnej bezpečnosti podľa podmienok dohodnutých v tejto zmluve (ďalej aj ako „strážna služba“) pre vybraté objekty v správe objednávateľa uvedené v Prílohe č. 1 tejto zmluvy(ďalej aj „chránený objekt“) a záväzok objednávateľa riadne a včas poskytnutú strážnu službu prevziať a zaplatiť za ňu dohodnutú cenu.
2. Poskytovateľ sa zaväzuje poskytovať strážnu službu v zmysle § 3 Zákona o súkromnej bezpečnosti v prospech objednávateľa s cieľom zabezpečiť ochranu majetku objednávateľa najmä:
3. v rozsahu a spôsobom podľa Prílohy č. 2 tejto zmluvy, Opis a rozsah predmetu strážnej služby,
4. podľa súťažných podkladov a vysvetlení k nim,
5. podľa pokynov objednávateľa,
6. v súlade so Zákonom o súkromnej bezpečnosti,
7. v súlade s vnútornými predpismi objednávateľa, s ktorými bol poskytovateľ preukázateľne oboznámený.
8. Ochranou majetku pre účely tejto zmluvy sa rozumie ochrana nehnuteľného a hnuteľného majetku objednávateľa (tzn. všetky veci, zbierkové predmety, predmety kultúrnej hodnoty, stroje, prístroje, zariadenia, materiál a suroviny nachádzajúce sa v chránenom objekte, ktoré boli vytvorené alebo tam boli vnesené objednávateľom alebo akoukoľvek treťou osobou, ktorá má právo do chráneného objektu vstupovať a zdržovať sa v ňom na základe osobitného právneho vzťahu s objednávateľom, alebo nimi určenými tretími osobami. Majetkom sa rozumie aj dovezený, uskladnený materiál v ktoromkoľvek štádiu jeho stavu, akákoľvek jeho časť a iné rozostavané alebo dokončené objekty alebo ich časti, ktoré budú počas doby platnosti a účinnosti tejto zmluvy na mieste výkonu strážnej služby vybudované, /ďalej len „majetok“/) nachádzajúceho sa v chránenom objekte alebo na mieste výkonu strážnej služby vykonaním účinných opatrení najmä na zamedzenie vnikania a pohybu nepovolaných osôb a vozidiel do chráneného objektu a zamedzenie vandalizmu, poškodzovaniu a odcudzeniu majetku objednávateľa.

**Článok III.**

**Miesto plnenia zmluvy**

1. Poskytovateľ sa zaväzuje zabezpečiť strážnu službu v chránených objektoch objednávateľa uvedených Prílohe č. 1 tejto zmluvy.

**Článok IV.**

**Cena a platobné podmienky**

1. Zmluvné strany sa dohodli, že cena za poskytnutie strážnej služby v zmysle tejto zmluvy je vo výške **....... EUR/1 osoba/1 hodina,** ak je poskytovateľ osobou registrovanou pre daň z pridanej hodnoty, k cene bude pripočítaná daň z pridanej hodnoty v zmysle platných právnych predpisov SR upravujúcimi výšku  dane z pridanej hodnoty.
2. Jednotkové ceny za hodinu poskytovania strážnej služby v jednotlivých chránených objektoch sú stanovené dohodou zmluvných strán v zmysle § 3 zákona NR SR č. 18/1996 Z. z. o cenách v znení neskorších právnych predpisov a vyhlášky MF SR č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších právnych predpisov.
3. Cena uvedená v bode 1 tohto článku zmluvy je dojednaná ako maximálna počas trvania tejto zmluvy a zahŕňa všetky náklady poskytovateľa nevyhnutne vynaložené v súvislosti s realizáciou predmetu plnenia podľa tejto zmluvy, vrátane tých, ktoré nie sú konkrétne uvedené v tejto zmluve najmä základnú mzdu, odmenu, príplatok za nadčasy, príplatok za prácu v noci, príplatok za prácu vo sviatok sociálne a zdravotné odvody náhrada mzdy počas dovolenky, cena stravného, primeraný zisk, výdavok na výcvik, školenie, kontrolu, administratívu, výstroj a vecné bezpečnostné a technické prostriedky.
4. Objednávateľ uhradí poskytovateľovi cenu za dodanie predmetu plnenia po jeho riadnom dodaní na základe faktúry vystavenej poskytovateľom raz mesačne do 5-teho dňa kalendárneho mesiaca nasledujúceho po mesiaci, v ktorom bol predmet plnenia dodaný v súlade s podmienkami zmluvy.
5. Zmluvné strany sa dohodli, že splatnosť faktúry je 30 kalendárnych dní odo dňa jej doručenia objednávateľovi. Prílohou faktúry bude súpis skutočne poskytnutých výkonov a hodín písomne odsúhlasených oprávneným zástupcom objednávateľa.
6. Faktúra musí obsahovať všetky náležitosti v zmysle zákona č. 222/2004 Z. z. o dani z pridanej hodnoty v znení neskorších predpisov. Ak faktúra nebude obsahovať náležitosti daňového dokladu alebo bude obsahovať nesprávne údaje vrátane príloh k faktúre, bude takáto faktúra vrátená poskytovateľovi na opravu alebo doplnenie. Lehota splatnosti začne plynúť odo dňa doručenia opravenej alebo doplnenej faktúry objednávateľovi.
7. Objednávateľ neposkytuje preddavky.
8. Do ceny počas platnosti a účinnosti zmluvy je prípustné premietnuť zmenu sadzby dani z pridanej hodnoty a iných administratívnych a zákonných opatrení SR týkajúcich sa mzdy alebo mzdového zvýhodnenia zamestnancov. Odôvodnený návrh musí byt podaný vždy písomnou formou a je platný akceptovaním oboma zmluvnými stranami a to dodatkom k zmluve. Zmluvná strana je povinná do 15 (pätnástich) pracovných dní odo dňa doručenia návrhu na úpravu ceny oznámiť druhej zmluvnej strane súhlas alebo nesúhlas s navrhovanou úpravou ceny. Zvýšiť cenu plnenia uvedeného v tejto zmluve je možné len v súlade s podmienkami uvedenými v § 18 zákona o verejnom obstarávaní.
9. V prípade omeškania objednávateľa s úhradou faktúry, má poskytovateľ právo na úroky  z nezaplatenej sumy vo výške stanovenej podľa § 369 ods. 2 Obchodného zákonníka.
10. Zmluvné pokuty a úroky omeškania podľa tejto zmluvy sú splatné do 14(štrnásť) kalendárnych dní odo dňa ich písomného uplatnenia oprávnenou zmluvnou stranou.

**Článok V.**

**Práva a povinnosti zmluvných strán**

1. Poskytovateľ sa zaväzuje zabezpečiť výkon strážnej služby vo vlastnom mene a na vlastnú zodpovednosť, výlučne osobami spoľahlivými, bezúhonnými, fyzicky a psychicky zdatnými, odborne spôsobilými a vyškolenými v zmysle Zákona o súkromnej bezpečnosti.
2. Poskytovateľ sa zaväzuje riadne a včas plniť všetky povinnosti vyplývajúce mu z tejto zmluvy a je povinný zabezpečiť poskytovanie strážnej služby v súlade s touto zmluvou a vnútornými predpismi objednávateľa.
3. Poskytovateľ sa zaväzuje zabezpečiť výkon strážnej služby osobami, ktorí sú držiteľmi platného preukazu odbornej spôsobilosti typu „S“ v zmysle Zákona o súkromnej bezpečnosti.
4. Poskytovateľ sa zaväzuje zabezpečiť výkon strážnej služby osobami, ktorých dĺžka bezpečnostnej praxe je súvisle najmenej dva roky najviac u dvoch zamestnávateľov. Poskytovateľ sa v lehote do 5 (piatich) pracovných dní odo dňa nadobudnutia účinnosti tejto zmluvy zaväzuje predložiť objednávateľovi úradne overenú fotokópiu potvrdenia o bezpečnostnej praxi zamestnancov vykonávajúcich strážnu službu v chránenom objekte objednávateľa podľa ustanovenia § 8 písm. l) Zákona o súkromnej bezpečnosti spolu s čestným vyhlásením takýchto osôb.
5. Poskytovateľ sa zaväzuje zabezpečiť výkon strážnej služby osobami, ktorí spĺňajú podmienku spoľahlivosti a bezúhonnosti. Poskytovateľ sa v lehote do 5 (piatich) pracovných dní odo dňa nadobudnutia účinnosti tejto zmluvy zaväzuje predložiť objednávateľovi odpis registra trestov osôb vykonávajúcich strážnu službu v chránenom objekte objednávateľa, nie starší ako 3 mesiace.
6. Poskytovateľ je povinný pri poskytovaní strážnej služby rešpektovať, zohľadňovať a neporušovať práva a právom chránené záujmy objednávateľa, zamestnancov objednávateľa a osôb, ktoré sa oprávnene zdržujú v chránenom objekte.
7. Poskytovateľ sa zaväzuje zabezpečiť pravidelné preškoľovanie osôb vykonávajúcich strážnu službu v chránenom objekte objednávateľa zo všetkých platných a účinných právnych predpisov SR súvisiacich s výkonom strážnej služby, ako aj zabezpečiť ich oboznámenie s vnútornými predpismi objednávateľa súvisiacich s výkonom plnenia predmetu tejto zmluvy.
8. Poskytovateľ sa zaväzuje vykonávať kontrolu osôb vykonávajúcich strážnu službu v jeho mene v chránenom objekte objednávateľa vedúcim zamestnancom najmenej dvakrát mesačne.
9. Poskytovateľ sa zaväzuje zabezpečiť osobám vykonávajúcim strážnu službu v chránenom objekte objednávateľa pri výkone strážnej služby rovnošaty s označením SBS a identifikačným preukazom, účinné obranné a ochranné prostriedky (najmä svietidlo, obušok, kaser, putá) a služobný telefón. Zoznam telefónnych čísel s menami týchto osôb predloží poskytovateľ objednávateľovi najneskôr v deň nástupu na vykonávanie strážnej služby podľa tejto zmluvy.
10. Poskytovateľ je povinný zabezpečiť výmenu osoby vykonávajúceho strážnu službu v chránenom objekte objednávateľa do 3 (troch) kalendárnych dní odo dňa doručenia písomnej požiadavky objednávateľa.
11. Poskytovateľ vyhlasuje, že škody spôsobené objednávateľovi pri výkone strážnej služby budú po celú dobu trvania tejto zmluvy kryté poistnou zmluvou poskytovateľa o poistení zodpovednosti za škody s výškou poistného krytia v sume nie menej ako 1 000.000,- € (slovom: jedenmilión eur). V prípade vzniku škody ju po vyčíslení bez zbytočného odkladu uplatní vo svojej zmluvnej poisťovni v prospech objednávateľa. Na tento účel sa poskytovateľ zaväzuje mať počas trvania zmluvného vzťahu založeného touto zmluvou, uzavretú poistnú zmluvu o poistení všeobecnej zodpovednosti za škodu, ktorú predloží objednávateľovi prípadne jej úradne overenú fotokópiu pri podpise tejto zmluvy.
12. Poskytovateľ zodpovedá v plnom rozsahu za riadny výkon strážnej služby a zodpovedá objednávateľovi za škody spôsobené vadným plnením záväzku poskytovateľa, porušením svojich povinností vyplývajúcich z tejto zmluvy a s príslušných všeobecne záväzných právnych predpisov SR.
13. Poskytovateľ sa zaväzuje umožniť objednávateľovi vykonávať kontrolu strážnej služby v čase a rozsahu určenom objednávateľom a v prípade zistených nedostatkov zabezpečiť okamžite ich nápravu.
14. Poskytovateľ sa zaväzuje písomne predkladať objednávateľovi všetky poznatky z výkonu strážnej služby.
15. Poskytovateľ je povinný zachovávať mlčanlivosť podľa ustanovenia § 43 ods. 2 Zákona o súkromnej bezpečnosti, okrem prípadov uvedených v ustanovení § 43 ods. 3 Zákona o súkromnej bezpečnosti. Povinnosť mlčanlivosti je časovo neobmedzená.
16. Poskytovateľ sa zaväzuje byť riadne zapísaný v registri partnerov verejného sektora po dobu trvania tejto zmluvy, ak mu taká povinnosť vyplýva zo zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej ako „zákon o registri partnerov verejného sektora“). Poskytovateľ sa zaväzuje zabezpečiť, aby jeho subdodávatelia v zmysle § 2 ods. 1 písm. a) siedmy bod zákona o registri partnerov verejného sektora boli riadne zapísaní v registri partnerov verejného sektora po dobu trvania subdodávateľskej zmluvy, ak im taká povinnosť vyplýva zo zákona o registri partnerov verejného sektora. Poskytovateľ je povinný na požiadanie objednávateľa predložiť všetky zmluvy so subdodávateľmi do 3(troch) pracovných dní odo dňa vyžiadania.
17. Pri plnení predmetu zmluvy subdodávateľom má poskytovateľ zodpovednosť akoby predmet zmluvy plnil sám.
18. Poskytovateľ je povinný viesť po dobu trvania tejto zmluvy všetky povinné písomnosti ako aj Knihu evidencie strážnej služby, v ktorej vyznačí začiatok zmeny strážnej služby (presný čas s uvedením hodiny a minúty a dátum), stručný opis priebehu zmeny strážnej služby, koniec zmeny strážnej služby (presný čas s uvedením hodiny a minúty a dátum), zmeny stavu situácie nachádzajúceho sa na ňom relevantného z hľadiska výkonu strážnej služby, ku ktorým došlo v priebehu zmeny strážnej služby, výsledok prípadnej kontroly výkonu strážnej služby zo strany objednávateľa, prípadnú mimoriadnu udalosť, ku ktorej došlo počas zmeny strážnej služby s uvedením, či došlo k zadržaniu páchateľa mimoriadnej udalosti a či bola mimoriadna udalosť nahlásená niektorej z ozbrojených síl a zborov SR **(Policajný zbor Slovenskej republiky, Hasičský a záchranný zbor)**alebo havarijnej službe. Poskytovateľ odovzdá objednávateľovi jedno vyhotovenie Knihy evidencie strážnej služby, ktoré bude mať podobu fotokópií jednotlivých (všetkých) strán Knihy evidencie strážnej služby, ktoré poskytovateľ vždy na požiadanie objednávateľa vyhotoví a na každej strane podpíše, čím potvrdí zhodnosť obsahu druhého vyhotovenia Knihy evidencie strážnej služby s Knihou evidencie strážnej služby vedenou a uschovávanou poskytovateľom. Ak sa zmluvné strany nedohodnú inak, môže poskytovateľ odovzdať objednávateľovi podpísanú kópiu záznamu o priebehu zmeny strážnej služby z Knihy evidencie strážnej služby vždy po skončení každej zmeny strážnej služby.
19. V prípade mimoriadnej udalosti je poskytovateľ povinný odvrátiť hroziace nebezpečenstvo, resp. škodu, zakročiť proti tretím osobám primeraným spôsobom v rámci platných všeobecne záväzných právnych predpisov SR, zadržať páchateľa a odovzdať ho príslušným orgánom (orgány činné v trestnom konaní, orgány prešetrujúce priestupky a pod.). V prípade mimoriadnej udalosti vyžadujúcej okamžitý zásah Policajného zboru SR, hasičského a záchranného zboru alebo rýchlej zdravotnej pomoci je poskytovateľ povinný bez zbytočného odkladu nahlásiť túto mimoriadnu udalosť príslušnému zboru alebo na dispečing integrovaného záchranného systému, zástupcovi objednávateľa alebo ním poverenej osobe. Zástupca objednávateľa je oprávnený ukladať pokyny poskytovateľovi a jeho zamestnancom súvisiace s výkonom strážnej služby.
20. Výkon strážnej služby je objednávateľ oprávnený skontrolovať kedykoľvek v priebehu zmeny strážnej služby. O kontrole výkonu strážnej služby a o jej výsledku sa môže vykonať zápis do Knihy evidencie strážnej služby. Poskytovateľ je povinný umožniť objednávateľovi výkon kontroly strážnej služby a poskytnúť mu všetku súčinnosť na to potrebnú. V prípade zistených nedostatkov je poskytovateľ povinný bezodkladne, najneskôr do 2(dvoch) pracovných dní od zistenia nedostatku uskutočniť nápravu. Nedodržanie tejto podmienky sa považuje za podstatné porušenie zmluvných podmienok a objednávateľ je oprávnený od tejto zmluvy odstúpiť.
21. Kontrolu výkonu strážnej služby je oprávnený za objednávateľa vykonávať zástupca objednávateľa, alebo ním poverené ďalšie osoby.
22. Poskytovateľ je povinný vykonávať strážnu službu v zmysle ustanovení tejto zmluvy s riadnou odbornosťou na úseku strážnych služieb tak, aby objednávateľovi nevznikla škoda na majetku, na zdraví a životoch osôb oprávnene zdržujúcich sa v chránenom objekte ako ani na oprávnených záujmoch objednávateľa k veci sa vzťahujúcim.
23. Poskytovateľ je povinný poveriť výkonom strážnej služby iba osobu, ktorý spĺňa predpoklady stanovené Zákonom o súkromnej bezpečnosti a súvisiacich všeobecne záväzných právnych predpisov SR. Poskytovateľ je povinný najneskôr do 2 (dvoch) pracovných dní na základe písomnej výzvy objednávateľa poskytnúť dokumentáciu preukazujúcu vyššie uvedené skutočnosti.
24. Poskytovateľ predloží pred začatím poskytovania strážnej služby objednávateľovi písomný menný zoznam odborne spôsobilých osôb vykonávajúcich v jeho mene predmet plnenia podľa zmluvy. V prípade personálnych zmien je poskytovateľ povinný bezodkladne tento zoznam aktualizovať a bez zbytočného odkladu ho predložiť objednávateľovi.
25. Poskytovateľ pri výkone strážnej služby zodpovedá po stránke bezpečnosti a ochrany zdravia pri práci (BOZP) za osoby vykonávajúce strážnu službu a zaväzuje sa dodržiavať ustanovenia zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov,   všeobecne záväzných predpisov SR na zabezpečenie ochrany kultúrnych pamiatok pred požiarmi a požiarnej ochrany, najmä ustanovenia zákona č. 314/2001 Z. z. o ochrane pred požiarmi v znení neskorších predpisov, vyhlášky Ministerstva vnútra Slovenskej republiky č. 121/2002 Z. z. o požiarnej prevencii v platnom znení, ako aj udržiavať poriadok, čistotu v chránenom objekte v súvislosti s výkonom strážnej služby.
26. Poskytovateľ je povinný vo vzťahu k osobám povereným výkonom strážnej služby dodržiavať všetky ustanovenia zákona č. 311/2001 Z. z. Zákonník práce v znení neskorších predpisov a súvisiacich právnych predpisov, a to najmä, avšak nie výlučne, zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov.
27. Poskytovateľ sa zaväzuje zabezpečiť, aby osoby vykonávajúce strážnu službu v chránenom objekte, dodržiavali opatrenia, príkazy, usmernenia, vyhlášky a pod. nariadené Úradom verejného zdravotníctva SR, iným štátnym orgánom, ako aj vnútorné predpisy objednávateľa súvisiace so zamedzením šírenia ochorenia COVID-19 ( napr. prekrytie horných dýchacích ciest a pod.).
28. Poskytovateľ pre osoby poverené výkonom strážnej služby zabezpečí prostriedky podľa pokynov hlavného hygienika SR , prípadne iného oprávneného subjektu v súvislosti s epidemiologickou situáciou na vlastné náklady.
29. Poskytovateľ sa zaväzuje, že výkonom strážnej služby nepoverí osobu, ktorá vzhľadom na chorobu alebo ovplyvnenie liekmi alebo inými látkami znižujúcich jej schopnosť konať alebo z iných podobných príčin neposkytujúcich záruku, že táto osoba bude riadne plniť všetky svoje povinnosti a záruku, že si nebude počínať tak, aby neohrozila okolie a riadny výkon strážnej služby. Zároveň poskytovateľ sa zaväzuje zabezpečiť, aby osoby strážnej služby počas výkonu strážnej služby nepožívali žiadne alkoholické, omamné alebo psychotropné látky a látky také, ktoré by mohli ovplyvniť ich výkon činnosti a neboli pri výkone strážnej služby pod ich vplyvom. Porušenie tohto bodu sa považuje za podstatné porušenie zmluvy.
30. Poskytovateľ je povinný riadiť sa dokumentáciou ochrany pred požiarmi objednávateľa, predovšetkým Požiarnym štatútom, Pokynmi pre zabezpečenie ochrany pred požiarmi v mimopracovnom čase, požiarnymi poplachovými smernicami a Požiarnym evakuačným plánom chráneného objektu.
31. Poskytovateľ je povinný ihneď po odchode zamestnancov objednávateľa prekontrolovať uzavretie chráneného objektu- jednotlivých budov, chodieb, dverí a okien.
32. Poskytovateľ je povinný registrovať a hlásiť výpadky a poruchy elektrickej energie, osvetlenia, elektrickej požiarnej signalizácie a elektrického zabezpečovacieho a tiesňového poplachového systému v chránenom objekte objednávateľovi.
33. Poskytovateľ je povinný viesť záznam o hlásených nedostatkoch, ktoré sa udiali počas výkonu strážne služby a neodkladne informovať o vzniknutej situácii určeného zamestnanca objednávateľa.
34. Poskytovateľ je povinný viesť evidenciu o vydaní a vrátení kľúčov od chráneného objektu a jeho miestností.
35. Poskytovateľ je povinný sa oboznámiť s rozmiestnením hasiacich prístrojov, hydrantov, hlavných uzáverov vody, plynu, elektriny a poučiť o uvedenom osoby vykonávajúce strážnu službu v jeho mene vrátane zaškolenia používania týchto zariadení.
36. Poskytovateľ je povinný vykonávať preventívne požiarne kontroly, vrátane kontroly uzamknutých miestností a uzavretí okien a ich neporušenosť.
37. Poskytovateľ je povinný zabrániť krádeži a poškodzovaniu majetku v chránenom objekte počas výkonu strážnej služby.
38. Poskytovateľ je povinný zabezpečiť pravidelné kontroly funkčnosti požiarnych hlásičov a viesť evidenciu denných kontrol zariadení elektrickej požiarnej signalizácie (pokiaľ je v chránenom objekte inštalovaná) a inú evidenciu podľa požiadaviek objednávateľa. Poskytovateľ je povinný hlásiť objednávateľovi bez zbytočného odkladu zistené nedostatky, ktoré môžu spôsobiť vznik požiaru a zabezpečiť opatrenia na odstránenie rizika požiaru v súlade so všeobecne záväznými právnymi predpismi SR pre oblasť požiarnej ochrany a pokynmi objednávateľa.
39. Poskytovateľ je povinný zabezpečiť, aby osoby vykonávajúce strážnu službu dodržiavali zákaz fajčenia v chránenom objekte, aby tieto osoby neprijímali súkromné návštevy počas výkonu strážnej služby, nezdržovali sa v chránenom objekte mimo čas určený na výkon strážnej služby, aby nevykonávali činnosti odpútavajúce ich pozornosť od plnenia výkonu strážnej služby ( TV, rozhlasový prijímač a pod.).
40. Poskytovateľ, ak ho objednávateľ písomne vyzve, v lehote uvedenej v tejto výzve, ktorá nesmie byť kratšia ako 3 (tri) pracovné dni, vypracuje vnútorný predpis na  výkon strážnej služby so zapracovaním pripomienok objednávateľa.
41. Poskytovateľ je povinný bez zbytočného odkladu objednávateľovi písomne oznámiť právoplatné pozastavenie výkonu oprávnenia poskytovateľa podnikať podľa osobitných predpisov, právoplatný zánik oprávnenia poskytovateľa podnikať podľa osobitných predpisov, začatie exekučného konania voči poskytovateľovi, konkurzného a reštrukturalizačného konania, vstup do likvidácie a iné skutočnosti, ktoré majú vplyv na jeho právne postavenie.
42. Objednávateľ sa zaväzuje písomne oznamovať poskytovateľovi každú zmenu v rozsahu alebo spôsobe výkonu strážnej služby.
43. Zmluvné strany sa výslovne dohodli, že objednávateľ je oprávnený zúžiť rozsah výkonu strážnej služby.
44. Objednávateľ určí miesto stanovišťa strážnej služby.
45. Objednávateľ sa zaväzuje poskytovať poskytovateľovi vyžiadanú súčinnosť pri realizácii ochrany majetku a jej skvalitňovaní.
46. Objednávateľ sa zaväzuje oboznámiť poskytovateľa :

- s požiarno-poplachovým plánom a smernicami chráneného objektu,

- s kľúčovým režimom v chránenom objekte,

- s plánom vstupu a výstupu motorových vozidiel zabezpečujúcich dovoz a odvoz materiálu,

- s návštevným poriadkom pre jednotlivé chránené objekty.

1. Zmluvné strany sú povinné sa navzájom informovať o všetkých podstatných skutočnostiach, ktoré majú vplyv na obsah a trvanie práv a záväzkov vyplývajúcich z tejto zmluvy.

**Článok VI.**

**Zodpovednosť za škodu, zodpovednosť za vady plnenia a sankcie**

1. Poskytovateľ zodpovedá objednávateľovi za škody, ktoré mu vznikli na chránenom objekte a majetku v ňom sústredenom ako i na životoch a zdraví osôb, ktoré sa nachádzajú v chránenom objekte, s výnimkou prípadov kedy poskytovateľ preukáže, že: a) nesplnenie povinností poskytovateľom bolo spôsobené konaním poškodenej strany alebo v príčinnej súvislosti s nedostatkom súčinnosti, na ktorú bola poškodená strana povinná, a zároveň na túto skutočnosť poskytovateľ objednávateľa vopred písomne upozornil, b) objednávateľ napriek predchádzajúcemu písomnému upozorneniu poskytovateľa nevykonal poskytovateľom primerané a odporúčané opatrenia na zabránenie vzniku škody, c) objednávateľ aj napriek predchádzajúcim písomným upozorneniam poskytovateľa trval na príkaze majúcom za následok vznik škody, d) škoda bola spôsobená objednávateľovi pri zákroku príslušníkom Policajného zboru SR, prípadne inej silovej zložky alebo záchranného zboru v súvislosti so zadržaním páchateľa, ochranou života, zdravia a majetku s výnimkou všeobecnej zodpovednosti upravenej všeobecným záväzným predpisom.
2. Poskytovateľ je povinný uhradiť objednávateľovi škodu, za ktorú zodpovedá do 14 (štrnástich) kalendárnych dní odo dňa doručenia výzvy na zaplatenie.
3. Objednávateľ si uplatňuje nároky zo zodpovednosti poskytovateľa za vady vo výkone strážnej služby, alebo vzniknutých prípadných škôd na majetku objednávateľa písomne. Objednávateľ má právo na bezplatné odstránenie vady plnenia predmetu zmluvy bez zbytočného odkladu prípadne v primeranej lehote určenej objednávateľom.
4. Ak poskytovateľ poruší svoju povinnosť poskytovať strážnu službu podľa tejto zmluvy riadne a včas, spôsobom podľa tejto zmluvy , a súčasne ak mu v tejto veci objednávateľ zašle písomné upozornenie a poskytovateľ tieto nedostatky neodstráni do 2 (dvoch) pracovných dní od doručenia písomného upozornenia, je poskytovateľ povinný zaplatiť objednávateľovi zmluvnú pokutu vo výške 300 Eur ( tristo eur) za každý aj začatý deň omeškania s odstránením vytknutých nedostatkov.
5. V prípade, že ani do 14 (štrnástich) kalendárnych dní odo dňa doručenia písomného upozornenia objednávateľa poskytovateľ nebude plniť svoje zmluvné záväzky, objednávateľ má právo na náklady poskytovateľa prizvať k ich plneniu akúkoľvek tretiu stranu podľa svojho výberu bez ujmy práva na náhradu škody podľa Obchodného zákonníka. Tento stav je podľa tejto zmluvy považovaný za stav časovej tiesne nezavinenej objednávateľom. Na úhradu za plnenie tretej strany môže v takomto prípade objednávateľ znížiť faktúru poskytovateľa.
6. Objednávateľ je oprávnený uplatniť si voči poskytovateľovi zmluvnú pokutu vo výške 5.000 Eur(päťtisíc eur) za každý nezabezpečený zásah, čím sa rozumie situácia, ak vadným výkonom strážnej služby prišlo k odcudzeniu, poškodeniu alebo strate majetku, ktorý je predmetom výkonu strážnej služby.
7. Uplatnením a uhradením sankcií podľa tejto zmluvy nie je dotknuté právo oprávnenej zmluvnej strany na splnenie zabezpečenej povinnosti.
8. Zmluvné pokuty a úroky z omeškania, dohodnuté touto zmluvou hradí povinná strana nezávisle od toho, či a v akej výške vznikne druhej zmluvnej strane v tejto súvislosti škoda, ktorú možno vymáhať samostatne.
9. Zmluvné strany sa dohodli, že akékoľvek zmluvné pokuty na základe tejto zmluvy možno uplatniť aj opakovane.
10. Zmluvné strany týmto na základe slobodnej a vážnej vôle vyhlasujú, že s výškou sankcií a dohodnutých zmluvných pokút súhlasia, nepovažujú ich za neprimerané a ani za odporujúce dobrým mravom, pričom s výškou a podmienkami ich uplatnenia v plnom rozsahu súhlasia.
11. Zmluvné strany sa výslovne dohodli, že zmluvná pokuta môže byť z fakturovanej čiastky odpočítaná alebo bude vykonaný zo strany objednávateľa zápočet.

**Článok VII.**

**Trvanie a ukončenie zmluvy**

1. Táto zmluva sa uzatvára na dobu určitú na **48 mesiacov** odo dňa nadobudnutia jej účinnosti.
2. Pred uplynutím dohodnutej doby trvania tejto zmluvy je možné zmluvu ukončiť nasledovne:
	1. dohodou
	2. výpoveďou
	3. odstúpením
3. Každá zo zmluvných strán je oprávnená od tejto zmluvy odstúpiť v zmysle § 344 Obchodného zákonníka a z dôvodu podstatného porušenia zmluvných povinností vyplývajúcich z tejto zmluvy.
4. Za podstatné porušenie povinností budú zmluvné strany považovať porušenie povinností vyplývajúcich zo zmluvy na strane poskytovateľa:
	1. ak poskytovateľ aj napriek písomnému upozorneniu objednávateľa v lehote určenej objednávateľom neodstráni zistené nedostatky vo výkone strážnej služby,
	2. vadným výkonom strážnej služby zo strany poskytovateľa došlo k odcudzeniu, poškodeniu alebo strate majetku, ktorý je predmetom výkonu strážnej služby,
	3. osoba vykonávajúca strážnu službu v mene poskytovateľa, vzhľadom na chorobu, ovplyvnenie alkoholickými, omamnými, psychotropnými látkami alebo inými látkami znižujúcich jej schopnosť konať, preukázateľne nie je spôsobilá vykonávať strážnu službu,
	4. poskytovateľovi bol právoplatne pozastavený výkon oprávnenia podnikať podľa osobitných predpisov, došlo právoplatne k zániku oprávnenia poskytovateľa podnikať podľa osobitných predpisov, bolo začaté exekučné konanie voči poskytovateľovi, konkurzné a reštrukturalizačné konanie, poskytovateľ vstúpil do likvidácie,
	5. ak sa preukáže, že poskytovateľ predložil nepravdivé doklady alebo uviedol nepravdivé, neúplné alebo skreslené údaje v súvislosti s uzatvorením a plnením tejto zmluvy,
	6. ak poskytovateľ a/alebo subdodávateľ nie je v čase uzatvorenia tejto zmluvy zapísaný v registri partnerov verejného sektora, alebo ak bol vymazaný z tohto registra počas trvania tejto zmluvy a podľa § 15 ods.1 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov, pokiaľ je k takémuto zápisu v zmysle zákona povinný,
	7. ak bolo počas účinnosti tejto zmluvy právoplatne rozhodnuté, že poskytovateľ porušil všeobecne záväzné právne predpisy v oblasti pracovného práva, sociálneho práva alebo v oblasti ochrany životného prostredia alebo ďalšie predpisy, k dodržiavaniu ktorých sa zaviazal v tejto zmluve.
5. Za podstatné porušenie povinností budú zmluvné strany považovať porušenie povinností vyplývajúcich zo zmluvy na strane objednávateľa:
	1. objednávateľ je v omeškaní s úhradou faktúry o viac ako 30 (tridsať) kalendárnych dní od dohodnutého termínu splatnosti faktúry,
	2. objednávateľ aj po písomnom upozornení poskytovateľa s poskytnutím dodatočnej primeranej lehoty, ktorá nesmie byť kratšia ako 5 (päť) kalendárnych dní a  oznámením úmyslu odstúpiť od zmluvy, neposkytne potrebnú súčinnosť podľa tejto zmluvy.
6. Odôvodnené odstúpenie je účinné dňom, kedy bolo doručené druhej zmluvnej strane. Odstúpením od zmluvy zanikajú všetky práva a povinnosti strán zo zmluvy. Odstúpenie od zmluvy sa však nedotýka nároku na zaplatenie zmluvnej pokuty, na náhradu škody vzniknutej porušením zmluvy, zodpovednosti z vád plnenia, ani zmluvných ustanovení, ktoré podľa prejavenej vôle zmluvných strán alebo vzhľadom na svoju povahu majú trvať aj po ukončení zmluvy.
7. Ktorákoľvek zmluvná strana môže túto zmluvu vypovedať aj bez uvedenia dôvodu v 1-mesačnej (jedno) výpovednej lehote, ktorá začne plynúť prvým dňom mesiaca nasledujúceho po mesiaci, v ktorom bola výpoveď doručená druhej zmluvnej strane.
8. Dohoda o predčasnom ukončení zmluvy musí byť písomná. Zmluva zaniká dňom, na ktorom sa dohodnú zmluvné strany. Súčasťou tejto dohody musí byť aj spôsob vzájomného vysporiadania záväzkov.
9. Zmluvné strany po predčasnom ukončení zmluvy sú povinné vyrovnať všetky pohľadávky a záväzky vzniknuté zo zmluvy do 30 (tridsiatich)kalendárnych dní odo dňa účinnosti ukončenia zmluvy.

**Článok VIII.**

**Subdodávatelia a „iné osoby“**

1. Podľa § 2 ods. 5 písm. e) zákona o verejnom obstarávaní subdodávateľom je hospodársky subjekt, ktorý uzavrie alebo uzavrel s úspešným uchádzačom (poskytovateľom) písomnú odplatnú zmluvu na plnenie určitej časti zákazky.
2. Objednávateľ podpisom tejto zmluvy akceptuje subdodávateľov poskytovateľa, ktorí spĺňajú podmienky účasti osobného postavenia podľa § 32 ods. 1 zákona o verejnom obstarávaní a neexistuje u nich dôvod na vylúčenie podľa § 40 ods. 6 a ods. 7 zákona o verejnom obstarávaní, ktorí sú zapísaní v registri partnerov verejného sektora, podľa podmienok a požiadaviek zákona o registri partnerov verejného sektora počas celého obdobia trvania tejto zmluvy. Identifikácia subdodávateľov, predmet a rozsah ich subdodávok je uvedená v Prílohe č. 3 tejto zmluvy. Identifikácia subdodávateľov podľa predchádzajúcej vety je uvedená v rozsahu: názov/obchodné meno/meno a priezvisko, sídlo/adresa pobytu, IČO/dátum narodenia ak nebolo IČO pridelené, podiel predmetu zmluvy, predmet subdodávky a tiež údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Poskytovateľ je povinný bezodkladne oznámiť objednávateľovi akúkoľvek zmenu údajov o subdodávateľovi.
3. Poskytovateľ je povinný bezodkladne oznámiť objednávateľovi zmenu subdodávateľa a údaje podľa predchádzajúceho bodu 2. tohto článku zmluvy.
4. Poskytovateľ je povinný pred začatím plnenia predmetu zmluvy zabezpečiť, aby subdodávateľ preukázal objednávateľovi splnenie podmienok účasti podľa § 32 ods. 1 zákona o verejnom obstarávaní v lehote 5 (piatich) pracovných dní odo dňa podpisu tejto zmluvy oboma zmluvnými stranami, ak tak nebolo urobené skôr. Ak subdodávateľ nespĺňa podmienky osobného postavenia podľa § 32 ods. 1 zákona o verejnom obstarávaní, v nadväznosti na požiadavku podľa § 41 ods. 1 písm. b) zákona o verejnom obstarávaní, objednávateľ písomne požiada poskytovateľa o jeho nahradenie. Poskytovateľ je povinný návrh nového subdodávateľa doručiť objednávateľovi do 5 (piatich) pracovných dní odo dňa doručenia žiadosti. V prípade, že nový subdodávateľ nepreukáže v uvedenej lehote splnenie podmienok účasti podľa § 32 ods. 1 zákona o verejnom obstarávaní, plnenie podielu predmetu zmluvy nie je oprávnený zabezpečiť a za riadne plnenie podielu predmetu zmluvy, ktorý mal zabezpečiť tento subdodávateľ, je zodpovedný poskytovateľ, v zmysle jeho ponuky a tejto zmluvy.
5. Pri plnení predmetu tejto zmluvy subdodávateľom má poskytovateľ zodpovednosť akoby predmet zmluvy plnil sám.
6. K zadaniu určitého podielu predmetu zmluvy subdodávateľovi, neuvedeného v Prílohe č. 3 tejto zmluvy alebo k zmene subdodávateľa uvedeného v Prílohe č. 3 zmluvy počas plnenia predmetu tejto zmluvy môže dôjsť len na základe písomného dodatku k tejto zmluve, podpísaného oboma zmluvnými stranami, neoddeliteľnou prílohou ktorého bude preukázanie, že subdodávateľ spĺňa podmienky uvedené v § 32 ods.1 zákona o verejnom obstarávaní a neexistujú u neho dôvody na vylúčenie podľa § 40 ods. 6 a ods. 7 zákona o verejnom obstarávaní a overenie zapísania subdodávateľa v registri partnerov verejného sektora zo strany objednávateľa, podľa podmienok zákona o registri partnerov verejného sektora pred podpisom takéhoto dodatku k zmluve.
7. V prípade, ak je subdodávateľom tzv. „iná osoba“ v kontexte § 34 ods. 3 zákona o verejnom obstarávaní, prostredníctvom ktorej poskytovateľ preukazoval splnenie podmienok účasti vo verejnom obstarávaní tejto zákazky, ktorá je objednávateľovi známa ku dňu podpisu tejto zmluvy a spĺňa podmienky účasti týkajúce sa osobného postavenia a neexistujú u nej dôvody na vylúčenie podľa § 40 ods. 6 a ods. 7 zákona o verejnom obstarávaní, vyžaduje sa, aby táto „iná osoba“ ako subdodávateľ reálne vykonávala služby, na ktoré poskytuje kapacity poskytovateľovi počas celého obdobia účinnosti tejto zmluvy v rozsahu svojho záväzku, uvedenom v osobitnej písomnej zmluve, predloženej v ponuke poskytovateľa a poskytla svoje kapacity poskytovateľovi počas celého obdobia účinnosti tejto zmluvy v rozsahu podľa špecifikácie v Prílohe č. 3 tejto zmluvy.
8. V prípade tzv. „iných osôb“ v kontexte ustanovenia § 33 ods. 2 zákona o verejnom obstarávaní alebo § 34 ods. 3 zákona o verejnom obstarávaní (ustanovenie predchádzajúceho bodu tejto zmluvy týmto nie je dotknuté), prostredníctvom ktorých poskytovateľ preukazoval splnenie ďalších podmienok účasti vo verejnom obstarávaní tejto zákazky, ktoré spĺňajú podmienky účasti týkajúce sa osobného postavenia a neexistujú u nich dôvody na vylúčenie podľa zákona o verejnom obstarávaní, vyžaduje sa, aby sa tieto „iné osoby“ reálne podieľali na plnení tejto zmluvy v rozsahu svojho záväzku, uvedenom v osobitnej písomnej zmluve, predloženej v ponuke poskytovateľa a poskytli svoje zdroje alebo kapacity poskytovateľovi počas celého obdobia účinnosti tejto zmluvy podľa špecifikácie v Prílohe č. 3 tejto zmluvy. Poskytovateľ špecifikuje v Prílohe č. 3 zmluvy na základe záväzkov „iných osôb“ podľa osobitnej písomnej zmluvy, predloženej v ponuke poskytovateľa, ak to je uplatniteľné. Ak nie je ustanovenie bodu 7. a 8. uplatniteľné, poskytovateľ uvedie v Prílohe č. 3 text: „nie je uplatniteľné“.
9. V prípade, že pred podpisom zmluvy alebo počas plnenia tejto zmluvy z objektívnych dôvodov, odôvodniteľne vznikne potreba pre zmenu „inej osoby“ podľa predchádzajúcich bodov 7. a 8. tohto článku zmluvy, postupuje sa primerane podľa úpravy pre subdodávateľov podľa tohto článku zmluvy formou dodatku k zmluve. Ak z hľadiska predmetu a rozsahu záväzku „inej osoby“ špecifikovaného v Prílohe č. 3, má táto povinnosti zapisovať sa ako subdodávateľ do registra partnerov verejného sektora podľa príslušných ustanovení zákona o registri partnerov verejného sektora objednávateľ pred podpisom tejto zmluvy alebo pred podpisom dodatku k zmluve overuje zápis v registri partnerov verejného sektora.

**Článok IX.**

**Doručovanie**

* + 1. Zmluvné strany sa dohodli, že všetky oznamy, správy, výzvy, požiadavky a ostatné písomnosti doručované v súvislosti s touto zmluvou druhej zmluvnej strane sa považujú za doručené druhej zmluvnej strane, ak táto zmluva neurčuje inak:

1.1. v prípade doručovania prostredníctvom elektronickej pošty (e-mail) dňom jej odoslania, pričom je potrebné preukázať doručenie elektronickej pošty (e-mailu) potvrdením o odoslaní e-mailu a potvrdením o prečítaní správy, pričom za spätný potvrdzujúci e-mail príjemcu sa nepovažuje správa automaticky vygenerovaná systémom alebo

1.2. v prípade doručovania prostredníctvom pošty, kuriérom alebo v prípade osobného doručovania, doručením písomnosti druhej zmluvnej strane s tým, že v prípade doručovania prostredníctvom pošty musí byť písomnosť zaslaná doporučene na adresu určenú v záhlaví tejto zmluvy. Za deň doručenia písomnosti sa považuje aj deň, v ktorý príslušná zmluvná strana, ktorá je adresátom, odoprie doručovanú písomnosť prevziať, alebo tretí deň odo dňa uloženia zásielky doručovanej poštou na pošte, alebo v ktorý je na zásielke, doručovanej poštou príslušnej zmluvnej strane, preukázateľné zamestnancom pošty vyznačená poznámka, že „adresát sa odsťahoval“, „adresát je neznámy“ alebo iná poznámka podobného významu.

1. Zmluvné strany sa dohodli, že akékoľvek písomnosti týkajúce sa ukončenia tejto zmluvy budú doručované len prostredníctvom pošty, osobne do podateľne, kuriérom alebo do elektronickej schránky pričom v prípade doručovania do elektronickej schránky, písomnosť musí byť autorizovaná podľa osobitného predpisu*,* alebo odoslaná prostredníctvom prístupového miesta, ktoré vyžaduje úspešnú autentifikáciu.
2. V prípade akejkoľvek zmeny adresy alebo kontaktných údajov určených na doručovanie písomností na základe tejto zmluvy alebo v súvislosti s touto zmluvou sa príslušná zmluvná strana zaväzuje o zmene adresy a kontaktných údajov bezodkladne písomne informovať druhú zmluvnú stranu; v takomto prípade je pre doručovanie rozhodujúca nová adresa a nové kontaktné údaje riadne oznámené zmluvnej strane pred odosielaním písomnosti.

**Článok X.**

**Ostatné a záverečné ustanovenia**

1. Zmluva nadobúda platnosť dňom jej podpísania oboma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky prípadne dňom ..........2021, podľa toho, ktorá skutočnosť nastane neskôr.
2. Zmluvu možno meniť alebo dopĺňať jedine formou písomných číslovaných dodatkov podpísaných oboma zmluvnými stranami s tým, že tieto nadobudnú účinnosť podľa ustanovenia § 47a zákona č. 40/1964 Zb. Občiansky zákonník v znení neskorších predpisov a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších právnych predpisov.
3. Práva a povinnosti neupravené touto zmluvou sa budú riadiť príslušnými ustanoveniami Obchodného zákonníka, zákona č. 473/2005 Z. z. o poskytovaní služieb v oblasti súkromnej bezpečnosti a o zmene a doplnení niektorých zákonov (zákon o súkromnej bezpečnosti) v znení neskorších predpisov, Vyhlášky Ministerstva vnútra Slovenskej republiky č. 634/2005 Z.z., ktorou sa vykonávajú niektoré ustanovenia zákona č. 473/2005 Z. z. o poskytovaní služieb v oblasti súkromnej bezpečnosti a o zmene a doplnení niektorých zákonov (zákon o súkromnej bezpečnosti),Vyhlášky Ministerstva zdravotníctva Slovenskej republiky č. 33/2006 Z.z. o podrobnostiach posudzovania zdravotnej spôsobilosti osôb na poskytovanie služieb v oblasti súkromnej bezpečnosti súkromnými bezpečnostnými službami súvisiacimi všeobecne záväznými právnymi predpismi Slovenskej republiky.
4. Zmluva je vyhotovená v 4 (štyroch) rovnopisoch, pričom 2 (dva) rovnopisy dostane objednávateľ a 2 (dva) rovnopisy dostane poskytovateľ.
5. Zmluvné strany nie sú oprávnené na prevod svojich práv a povinností, ktoré z tejto zmluvy vyplývajú, na tretiu osobu bez predchádzajúceho písomného súhlasu druhej zmluvnej strany.
6. Poskytovateľ uzatvorením tejto zmluvy dáva výslovný súhlas s jej zverejnením, vrátane všetkých jej príloh a prípadných budúcich dodatkov.
7. Táto zmluva podlieha povinnému zverejneniu podľa § 5a ods. 1 zákona č. 211/2000 Z. z.o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov a zákona č. 546/2010 Z. z., ktorým sa dopĺňa zákon č. 40/1964 Zb. Občiansky zákonník v znení neskorších predpisov a ktorým sa menia a dopĺňajú niektoré zákony. Poskytovateľ berie na vedomie povinnosť objednávateľa zverejniť túto zmluvu ako aj jednotlivé objednávky a faktúry, vyplývajúce z tejto zmluvy vrátane jej príloh v plnom rozsahu.
8. Neplatnosť niektorého z ustanovení zmluvy nemá vplyv na platnosť ostatných ustanovení zmluvy. Ak sa niektoré z ustanovení zmluvy stane neplatným z dôvodu rozporu s právnymi predpismi Slovenskej republiky, zaväzujú sa obe zmluvné strany takéto ustanovenie nahradiť iným, ktoré najviac zodpovedá účelu a právnemu významu pôvodného ustanovenia zmluvy.
9. Zmluvné strany vyhlasujú, že zmluvu si riadne prečítali, jej obsahu porozumeli a táto plne zodpovedá ich skutočnej vôli, ktorú prejavili slobodne, vážne, určite a zrozumiteľne, bez omylu, nebola uzavretá v tieni ani za nápadne nevýhodných podmienok.
10. Neoddeliteľnou súčasťou zmluvy sú prílohy:

Príloha č. 1 – Zoznam chránených objektov

Príloha č. 2 – Opis a rozsah predmetu strážnej služby

Príloha č. 3 – Zoznam subdodávateľov a „iných osôb“

Príloha č. 4 – Poistka

Príloha č. 5 – Cenová ponuka

V ..............................., dňa ................................. V ..........................., dňa.................................

Za objednávateľa: Za poskytovateľa:

.................................................... .......................................................

Mgr. Branislav Panis (meno , priezvisko, funkcia, obchodné meno)

generálny riaditeľ

Slovenské národné múzeum (riaditeľ SNM- MUK, SMĽ)